Z:gnu-www-ja-push-copyright-aside--1a59ac-Journal publishers sometimes c/bg

Издателите на списания понякога твърдят, че достъпът до съдържанието онлайн изисква скъпи и мощни сървъри, и че разходите по поддръжката им налагат въвеждането на такси за достъп. Този „проблем“ е следствие от собственото си „решение“. Дайте на всекиго свободата да прави огледални копия и библиотеките по целия свят ще се надпреварват да правят огледални сайтове, за да отговорят на търсенето. Това децентрализирано решение ще намали натоварването на мрежовия трафик и ще осигури по-бърз достъп, като същевременно ще предпази научните архиви от инцидентни загуби.